Khilafat W Mulukiyat
تحکیم 37 ہجری میں ہوئی۔ اور حضرت علی کی شہادت 40 ہجری میں۔ تحکیم کے فیصلے کو حضرت علی نے قبول نہیں کیا تھا، اس لیے دوبارہ جنگ کی تیاریاں ہونے لگی تھیں، مگر خوارج نے حضرت علی کی توجہ اپنی طرف مبذول کرالی تو حضرت علی ان کے ساتھ مشغول ہو گئے۔ حضرت معاویہ نے کبھی اپنی الگ خلافت کا اعلان نہیں کیا۔ وہ امیر شام ہی کہلاتے تھے۔ جب حضرت حسن نے حضرت معاویہ سے صلح کر لی اور اپنی حکومت ختم کر دی تب حضرت معاویہ متفقہ خلیفہ بنے۔ اس سے پہلے جو صورت حال تھی وہ یہ کہ عراق اور شام میں مسلمانوں کی دو نظم اجتماعی موجود تھے۔ حضرت علی پورے عالم اسلام کی خلافت کے مدعی تھے اور حضرت معاویہ صرف شام کے امیر تھے۔